****

**TÁJÉKOZTATÓ ÉTKEZÉS MEGSZERVEZÉSÉRŐL**

**Étkezés megrendelése:** a 2016/2017-os tanévre vonatkozó étkezés megrendelése a *Hozzájáruló nyilatkozat a személyes adatok kezeléséhez* c. nyomtatványon történik. A nyomtatvány leadása megrendelésnek minősül, a végleges lemondásról írásban kell nyilatkozni.

**Normatív étkezési kedvezmény igénylése*:*** *Igénylőlap normatív étkezési térítési díjkedvezmény igénybevételéhez c. nyomtatványon történik.* Az étkezési térítési díj kedvezményeinek igénybevétele jogosultság alapján történik, a jogosultságot igazolni kell. Az igénylőlap benyújtásával egyidejűleg be kell mutatni a normatív kedvezményre való jogosultságot igazoló iratokat. A normatív kedvezmény csak egy jogcímen vehető igénybe.

*- Óvodai nevelésben részesülő gyermek esetén a 328/2011.(XII.29.) Korm. rendelet 6. számú mellékletet szerinti*

*nyilatkozatot,*

*- általános, vagy középiskolában tanuló gyermek, vagy fiatal felnőtt után a 328/2011.(XII.29.) Korm. rendelet 8. számú*

*melléklet szerinti nyilatkozatot,*

*- átmeneti gondozásban lévő, ideiglenes hatállyal elhelyezet és a nevelésbe vett, valamint az utógondozói ellátásban*

*részesülő fiatal felnőtt ingyenes gyermekétkeztetés igénybevételére való jogosultságához a 328/2011.(XII.29.) Korm.*

*rendelet 9. számú mellékletet szerinti nyilatkozatot kell benyújtani.*

**Az igénylőlapok és a kedvezményre jogosító okiratok beadási határideje folyamatos, de legkésőbb 2016. június 30. napjáig kell benyújtani! Leadás az étkezést biztosító intézmény élelmezésszervezőjénél.**

**Az igénylőlapok, nyilatkozatok letölthetők a www.diminfo.hu internetes oldalról.**

**Rászorultsági kedvezmény igénylése:** a gyermek lakóhelye szerinti illetékes önkormányzat a gyermek egyéni rászorultsága alapján további gyermekenkénti kedvezményt állapíthat meg. A rászorultsági kedvezmény megállapítása iránti kérelmet a helyi Polgármesteri Hivatal Szociális Osztályához kell benyújtani. A díjkedvezmény megállapítására az önkormányzat közigazgatási területén a polgármester jogosult.

**Menüválasztás:** a szolgáltató „A” és „B” menüt biztosít az étkezők számára, ezek jelölése az étkezőkhöz eljuttatott étlapokon történik. Az étlapok leadási határidejéről a tanév folyamán az intézményekben tájékozódhat, ha a menüválasztás nem történik meg határidőre „A” menü kerül rendelésre.

**Étkezés lemondása:** betegség, hiányzás esetén az étkezés lemondására legkorábban a tárgynapot megelőző nap reggel 9.00 óráig van lehetőség (hétfő esetén pénteken).

**Étkezési térítési díj megfizetése**: a tárgyhavi étkezési térítési díj befizetése a tárgyhót megelőző hó 20-tól, tárgyhó 10-ig az előre meghatározott beszedési napokon történik. Fizetés elmaradása esetén az étkezés nem kerül megrendelésre.

A készpénzes befizetés mellett lehetőséget biztosítunk az étkezési térítési díj csoportos beszedési megbízással való megfizetésére. Amennyiben szeretne élni a lehetőséggel, szíveskedjen számlavezető bankjában felhatalmazást adni a csoportos beszedési megbízás teljesítésére! Ha számláját az OTP Bank vezeti, a felhatalmazás nyomtatvány bank felé történő továbbításáról élelmezésszervező munkatársaink gondoskodnak, tehát kitöltés után részünkre juttassák vissza! (A felhatalmazás letölthető a [www.diminfo.hu](http://www.diminfo.hu) internetes oldalról)

A felhatalmazás kitöltéséhez szükséges adatok:

Név: Debreceni Intézményműködtető Központ

Számlaszám: 11738008-15813619

Cím: 4026, Debrecen, Kálvin tér 2/A.

Banki azonosító: A15813619

Fogyasztó azonosítója: az étkezést igénybevevő TAJ száma (9 számjegy folyamatosan)

**Étkezéssel kapcsolatos információk:** [**www.diminfo.hu**](http://www.diminfo.hu) **internetes oldalon.**